Hi Marilé Ek was absoluut mal oor jou boek "Geur van Genade"!! Ek kan nie wag vir volgende maand waar daar nog 'n lekker dik boek - ons het mos 'n lekker week vakansie - wag om gelees te word nie. Groete Sonja
Sonja, dis woorde soos joune wat skrywers laat aanhou skryf! Ek hoop jy hou van Geur van vergifnis ook - Mariaan is nie 'n katjie om sonder handskoene aan te durf nie!
Hi Alta Ek is tans besig om my hand te waag aan my eerste Roman, en soos jy self weet is dit heel anders as die Romanzas! Maar nogtans 'n lekker proses. Ek bly in Ierland op die oomblik, en het dus vir Lapa gevra om jou boek vir my te stuur sodat ek bietjie meer touwys kan raak. Wat 'n heerlike verassing!!! Jou karakters was so geloofbaar, en ek moet vir jou sê, dis nou 'n WARE liefdesverhaal. Mariaan was vir hom lief met of sonder sy bene, soos liefde is. En met haar sigarette, drank en taal, nie volmaak nie, soos die mense wat ons werklik liefhet en is. Knap gedaan, as ek maar NABY jou talent kan kom. :-) Baie groete Cindy
Hallo Cindy! Baie dankie vir jou mooi woorde - komende van 'n mede-skrywer dra dit sommer ekstra gewig. Ja, ek was eintlik waaghalsig (of effens gek of baie dom!) om juis vir Mariaan en Marius te kies, maar hulle het my eintlik gekies. En dit wil lyk of dit gewerk het, waaroor ek dankbaar is. Het jy al op ons skrywerontwikkeling blog die posts gesien oor die verskille tussen die romanse en die LR. Dit kan jou dalk help, want dis mos maar baie moeilik om die verskille vas te pen. Verder is ek baie geinteresseerd in Ierland. Droom al lank om daar uit te kom, en dit wil lyk of dit dalk in Julie/Aug 2012 kan waar word, wanneer my man 'n kongres in Edinburgh het. Ons wil graag probeer om die twee seuns (een is in Noorweë, die ander hier) te kry om dan 'n bietjie deur Skotland en Ierland te ry. Hoop maar die skip met die geld kom intussen hier ankers gooi! :) Groete!
Dit kan net lekker wees! (Erens sal ek seker moet leer bier drink!) Die SO-blog is by www.skrywerontwikkelling.wordpress.com. Daar is baie lekker kort, verteerbare wenke. As jy teruggaan na die ouer posts, sal jy 'n paar stukkies deur my en Chanette kry oor die verskil tussen die romanse en LR. Sterkte!
Jislaaik Marile, ek is so bly! Baie geluk! Laas toe ons gepraat het was daar nog bietjie onsekerheid by jou! Ek kan nie wag om oor die kinders te lees nie! Baie sterkte!
Hi Alta, met 'n baie seer hart het ek vanmiddag die laaste bladsy van Seisoen van vergifnis klaar gelees. Ai, dit is 'n uitsonderlike verhaal. Soveel dinge en op die ou einde soveel genade. Baie, baie dankie! Wanneer is die volgende een klaar? En oor wie gaan dit? Ek is baie baie nuuskierig! Ja, ek weet jy lei dalk nog aan jetlag! Maar ek kan nie wag nie! Sterkte met alles en ek kyk uit vir die volgende ene!
Vreeslik bly as jy dit geniet het! As dinge reg verloop, behoort die volgende een in Jan. 2013 op die rakke te wees. En nee, ek gaan nie sê oor wie dit is nie! :)